**18.10.2021**

**Dodatok k školskému poriadku č. 3** na základe Rozhodnutia ministra školstva **s účinnosťou od 18.10.2021 k ospravedlňovaniu neprítomnosti detí** MŠ počas ochorenia COVID-19

**Ak sa dieťa nemôže zúčastniť na výchove a vzdelávaní, jeho zákonný zástupca alebo zástupca zariadenia (ďalej len„rodič“) je povinný oznámiť materskej škole bez zbytočného odkladu príčinu jeho neprítomnosti.**

Ak ide o ***dieťa, pre ktoré predprimárne vzdelávanie nie je povinné***, rodič predkladá:

1. **„Potvrdenie o zdravotnej spôsobilosti“** vystavené všeobecným lekárom pre deti a dorast – iba pred prvým nástupom dieťaťa do materskej školy ako súčasť žiadosti o prijatie dieťaťa do materskej školy.
2. **„Písomné vyhlásenie o bezpríznakovosti“** vystavené rodičom – pri návrate dieťaťa do materskej školy v prípade, že jeho neprítomnosť trvala tri a viac po sebe idúcich kalendárnych dní (vrátane víkendov a sviatkov), a to **z akýchkoľvek dôvodov** (napr. ochorenie, trávi čas so starou mamou, ide na dovolenku s rodičmi a pod.).Obsahom písomného vyhlásenia o bezpríznakovosti podľa§24 ods.8 zákonač.355/2007Z.z. je údaj o tom, že dieťa neprejavuje príznaky prenosného ochorenia a nemá nariadené karanténne opatrenie. Písomné vyhlásenie o bezpríznakovosti vystavuje rodič vždy, v prípade potreby aj opakovane viackrát počas školského roka.
3. **„Potvrdenie od lekára“** od všeobecného lekára pre deti a dorast –pri návrate dieťaťa do materskej školy, v prípade neprítomnosti dieťaťa v materskej škole z dôvodu ochorenia, a to len v tom prípade, ak lekár po prezenčnom vyšetrení dieťaťa posúdi, že je potrebné „Potvrdenie od lekára“ vystaviť z epidemiologických dôvodov kvôli ochrane zdravia ostatných detí v kolektíve.

***Poznámka:*** *Za zdravotný stav dieťaťa je plne zodpovedný výhradne jeho rodič. Len* ***vo výnimočných a osobitne odôvodnených prípadoch*** *škola môže vyžadovať „Potvrdenie od lekára“. Spôsob poskytovania zdravotnej starostlivosti, ako aj potreba vydať rodičovi v tejto svislosti potvrdenie, je plne v kompetencii ošetrujúceho všeobecného lekára pre deti a dorast. V prípade detí, pre ktoré predprimárne vzdelávanie nie je povinné, ak má materská škola podozrenie zo zanedbania zdravotnej starostlivosti dieťaťa rodičom, má možnosť kontaktovať úrad práce, sociálnych vecí a rodiny.*

**Ak ide o dieťa*, pre ktoré je predprimárne vzdelávanie povinné*, rodič predkladá:**

1. **„Potvrdenie o zdravotnej spôsobilosti“** vystavené všeobecným lekárom pre deti a dorast — iba pred prvým nástupom do materskej školy ako súčasť žiadosti o prijatie dieťaťa do materskej školy (pokiaľ rodič už takéto potvrdenie nepredkladal pri nástupe na nepovinné predprimárne vzdelávanie).
2. **„Písomné vyhlásenie o bezpríznakovosti“** vystavené rodičom — pri návrate dieťaťa do materskej školy v prípade, že jeho neprítomnosť trvala tri a viac po sebe idúcich kalendárnych dní (vrátane víkendov a sviatkov) **z iných dôvodov ako ochorenia** (možné len v nevyhnutnom prípade). Obsahom písomného vyhlásenia o bezpríznakovosti podľa § 24 ods. 8 zákona č. 355/2007 Z. z. je údaj o tom, že dieťa neprejavuje príznaky prenosného ochorenia a nemá nariadené karanténne opatrenie. Písomné vyhlásenie o bezpríznakovosti vystavuje rodič vždy, v prípade potreby aj opakovane viackrát počas školského roka.

***Poznámka:*** *Pokiaľ rodič plánuje dlhšiu neprítomnost dieťaťa z iných dôvodov ako choroby, oznámi to materskej škole spôsobom, aký určí materská škola. Ospravedlňovanie neprítomnosti detí plniacich povinné predprimárne vzdelávanie z iných dôvodov ako choroba má každá materská škola upravené v školskom poriadku v časti prevádzka a vnútorný režim materskej školy.* ***Ospravedlnenie z dôvodu choroby nie je možné upraviť v školskom poriadku nad rámec platného právneho stavu; v období pandemickej situácie nad rámec rozhodnutia ministra školstva.***

**Ospravedlnenie neúčasti dieťaťa na predprimárnom vzdelávaní:**

1. zákonný zástupca je povinný písomne/ ústne/ telefonicky nahlásiť neprítomnosť dieťaťa vopred, alebo v daný deň do 8,00 hod.

2. za objektívne dôvody neprítomnosti dieťaťa plniaceho povinné predprimárne vzdelávanie považuje materská škola:

* rodinnú dovolenku,
* chorobu iného člena domácnosti,
* náhle vycestovanie rodiny z pracovných či rodinných dôvodov,

3. písomné ospravedlnenie predkladá zákonný zástupca triednej učiteľke dieťaťa pred /počas / po návrate do materskej školy najneskôr do troch pracovných dní,

4. pri podozrení zanedbania plnenia povinného predprimárneho vzdelávania triedna učiteľka dieťaťa oznámi túto skutočnosť riaditeľke materskej školy, ktorá osobným pohovorom so zápisom rieši neprítomnosť dieťaťa s jeho zákonným zástupcom.

**Poznámka:** Riaditeľka materskej školy má kompetenciu rozhodnúť o ospravedlnení / neospravedlnení neprítomnosti dieťaťa na predprimárnom vzdelávaní po prerokovaní s triednou učitelkou dieťaťa.

**„Písomné vyhlásenie o bezpríznakovosti“** vystavené rodičom — pri návrate dieťaťa do materskej školy, v prípade že neprítomnosť dieťaťa v materskej škole trvala **od 3 do 7 po sebe idúcich vyučovacích dní(víkendy a sviatky sa nepočítajú) z dôvodu ochorenia, ktoré si nevyžadovalo osobné vyšetrenie** u všeobecného lekára pre deti a dorast. Písomné vyhlásenie o bezpríznakovosti môže v takomto prípade vystaviť rodič bez obmedzenia, aj opakovane viackrát počas školského roka.

**„Potvrdenie od lekára“** vystavené všeobecným lekárom pre deti a dorast — pri návrate dieťaťa do materskej školy v prípade, ak jeho neprítomnosť trvala **viac ako sedem po sebe idúcich vyučovacích dní (víkendy a sviatky sa nepočítajú) z dôvodu ochorenia, o priebehu ktorého mal všeobecný lekár pre deti a dorast vedomosť.**

**„**Potvrdenia od lekára“môže vystaviť lekár bez obmedzenia počtu počas školského roka.

Ak ide o ospravedlnenie neprítomnosti dieťaťa, pre ktoré je predprimárne vzdelávanie povinné, z dôvodu ochorenia, počas trvania mimoriadnej situácie, núdzového stavu alebo výnimočného stavu vyhlásenéh v svislosti s ochorením COVID -19, lehota podľa§144 ods.10 zákonač.245/2008Z.z. **sa predlžuje z troch po sebe nasledujúcich vyučovacích dní na sedem po sebe nasledujúcich vyučovacích dní (víkendy a sviatky sa nepočítajú).**

Riaditeľ materskej školy,v prípade podozrenia na neodôvodnené vymeškávania povinného predprimárneho vzdelávania, kontaktuje úradpráce, sociálnych vecí a rodiny.

Nedbanie o riadne plnenie povinného predprimárneho vzdelávania môže vyústiť do uplatnenia inštitútu „osobitného príjemcu rodinných prídavkov**“** podľa zákona č. 600/2003 Z. z. o prídavku na dieťa a o zmene a doplnení zákona č.461/2003Z.z.o sociálnom počtení v znení nehorších predpisov (ďalej len„zákonč.600/2003Z.z.)“.

Ak zákonný zástupca **nebude dbať o riadne plnenie** povinného predprimárneho vzdelávania, riaditeľ materskejškoly má podľa § 5 ods. 15 zákona č. 596/2003 Z. z. povinnosť oznámiť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu alebo prechodného pobytu oprávnenej osoby(zákonného zástupcu dieťaťa) konkrétne prípady, keď zákonný zástupca dieťaťa nedbá o riadne plnenie povinného predprimárneho vzdelávania. **Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať** podľa § 12a ods.1 písm.a) zákonač.600/2003Z.z.uplatnením institutu osobitného príjemcu**.**1)